stanford-oval/wikipedia huggingface dataset:
Puhtaana käteen

| Puhtaana käteen> Melvin and Howard |
| --- | --- |

Ohjaaja:  Jonathan Demme
Käsikirjoittaja:  Bo Goldman
Tuottaja:   Art Linson  Don Phillips 
Säveltäjä:  Bruce Langhorne
Kuvaaja:  Tak Fujimoto
Leikkaaja:  Craig McKay
Pääosat:   Jason Robards  Paul Le Mat  Mary Steenburgen 
Valmistustiedot
Valmistusmaa:  Yhdysvallat
Tuotantoyhtiö:  Universal Pictures
Levittäjä:  Universal Studios Netflix
Ensi-ilta:    19. syyskuuta 1980  19. helmikuuta 1982 
Kesto:  95 minuuttia
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Puhtaana käteen (Melvin and Howard) on yhdysvaltalainen draamakomedia, jonka käsikirjoitti Bo Goldman ja ohjasi Jonathan Demme. Elokuva valmistui vuonna 1980, ja se perustuu utahilaisen huoltoasemanomistajan Melvin Dummarin vaateisiin saada yksi kuudestoistaosa Howard Hughesin perinnöstä eli noin 156 miljoonaa dollaria. Dummar väitti, että Hughes lupasi hänelle osan omaisuudestaan, kun hän oli auttanut Hughesia eräänä joulukuisena iltana vuonna 1968. Oikeudenkäynneissä havaittiin kuitenkin, että Dummarin väitteet olivat perusteettomia. Elokuva ei kuitenkaan keskity suoranaisesti Hughesiin ja Dummarin väitteisiin. Aivan elokuvan alussa on kohtaus, jossa Hughes ja Dummar tapaavat, ja lopussa käydään lyhyesti läpi oikeusjuttu. Elokuva on enemmän Dummarin henkilökuva.
Elokuvan keskeisissä rooleissa ovat Howard Hughesina Jason Robards, Melvin Dummarina Paul Le Mat ja tämän ensimmäisenä vaimona Mary Steenburgen. Sivurooleissa nähdään muun muassa Charles Napier, Dabney Coleman ja Gloria Grahame.
Puhtaana käteen voitti kaksi Oscar-palkintoa. Mary Steenburgen palkittiin parhaasta naissivuosasta ja Bo Goldman parhaasta alkuperäisestä käsikirjoituksesta. Lisäksi Jason Robards oli ehdolla parhaasta miessivuosasta. Steenburgen voitti naisivuosapalkinnon myös Golden Globe -gaalassa, jossa elokuvalla oli kolme muutakin ehdokkuutta: paras musikaali- tai komediaelokuva, paras miespääosa musikaali- tai komediaelokuvassa ja paras miessivuosa.
The New York Timesin kriitikot valitsivat elokuvan vuonna 2004 yhdeksi kaikkien aikojen tuhannesta parhaasta maailmassa.
Pražskajan metroasema

| Pražskaja (Пражская) |
| --- | --- |

 Moskovan metro 
Perustiedot
Metrolinjat:  Serpuhovsko-Timirjazevskaja
Sijainti:  55.6124°N, 37.6044°E
Paikkakunta:  Moskova, Venäjä
Avattu:  6. marraskuuta 1985
Rakenne
Tyyppi:  tunneliasema
Pražskaja (ven. Пражская) on yksi Moskovan metron asemista. Se avattiin 6. marraskuuta 1985.
Aiheesta muualla

Kuvia tai muita tiedostoja aiheesta Pražskajan metroasema Wikimedia Commonsissa
Seung Eun Kim

Seung Eun Kim on televisioanimaatioiden ohjaaja ja animaattori. Hän tuli tunnetuksi Batmanin myötä voitettuaan Daytime Emmyn vuonna 2006. Hän oli myös ohjaamassa Jackie Chan seikkailee jaksoja.
Filmografia

Jackie Chan seikkailee (2003)
Hämähäkkimies (2003)
Batman (2004–2005)
The Boondocks (2005–2008)
Aiheesta muualla

Seung Eun Kim Internet Movie Databasessa. (englanniksi)
TV.com (Arkistoitu – Internet Archive)
Polyfonia (veistos)

| Polyfonia |
| --- | --- |

Nimi:  Polyfonia
Tekijä:  Eila Hiltunen
Valmistumisvuosi:  1987
Julkistettu:  31. maaliskuuta 1987
Taiteenlaji:  Julkinen taide
Teostyyppi:  Veistos
Materiaali:  Teräs
Sijainti:  Eteläranta, Suomi
Koordinaatit:  61°29′25″N 21°47′52″E﻿ / ﻿61.4902°N 21.7978°E﻿ / 61.4902; 21.7978
Polyfonia on professori Eila Hiltusen suunnittelema teräsveistos, joka sijaitsee Porin Etelärannassa, entisen Oy W.Rosenlew Ab:n pääkonttorin edessä. Se on paljastettu 31. maaliskuuta 1987 Etelärannassa. Polyfonia-veistos on abstrakti teos, jonka lähtökohta on luonnossa. Patsaan nimi viittaa puolestaan musiikkiin tai sävellystyyliin polyfoniaan, jossa äänet itsenäisesti säestävät toisiaan. Hiltusen mukaan musiikki oli hänelle tärkeä käyttövoima  taiteellisessa luomistyössä.
Suunnittelu

Hiltunen valmisti Rosenlew-yhtymän pyynnöstä jo 1960-luvun alussa luonnoksia yrityksen toimintaa kuvaavaksi veistokseksi; hanke kuitenkin raukesi. Kahdeksankymmentäluvun puolivälissä asia tuli uudelleen ajankohtaiseksi ja saatiin nyt myös toteutettua. Etelärantaan vuonna 1987 pystytetyn teoksen lähtökohdaksi otettiin Hiltusen vuonna 1972 valmistama, pronssiin valettu 60 cm korkea veistos Polyfonia, joka syntyi taiteilijan tehdessä luonnoksia Tampereen keskussairaalan edustalle suunniteltua veistosta varten.
Tampereen kaupunki oli tilannut Hiltuselta veistoksen keskussairaalan edustalle, mutta kaupungin kuvataidetoimikunta ei pitänyt Hiltusen styroksista valmistamasta luonnoksesta. Tuloksena Hiltunen jakoi luonnoksen kahteen osaan: toisesta puoliskosta syntyi Elämänliekki-niminen veistos Tampereen keskussairaalan edustalle, ja toisesta osasta hän muokkasi Polyfonian. Hiltunen valatti Polyfonian styroksimallin pronssiin Italiassa.
Hiltusen ehdotusta Polyfonia-teoksen suurennuksesta oli aiemmin pidetty kustannus- ja teknisistä syistä lähes mahdottomana tehtävänä. Polyfonia toimi myös työllistäjänä, sillä prosessiteknisellä tehtaalla patsashanke päätettiin toteuttaa niin sanottuna välityönä. Vuoden 1985 syksyllä prosessiteknisen tehtaan tilauskanta oli alhainen, joten patsaan tekeminen sopi erittäin hyvin ajoitettavaksi vuoteen 1986. Veikko Koivisto toimi yhteyshenkilönä asiassa. Hän kävi Helsingissä tapaamassa taiteilija Hiltusta ja toi tullessaan pienoismallin Poriin. Myös taiteilija Hiltunen vieraili vuorostaan pääjohtaja Gustav Rosenlewin kanssa prosessiteknisellä tehtaalla keskustelemassa patsaan aloitusajasta ja toteuttamistavasta.
Valmistus

Hiltusen toivomuksesta päätettiin ensin tehdä ns. taiteilijankappale, jonka korkeus oli noin 120 cm. Pienoismalli oli puolet matalampi. Kotelorakenteinen taiteilijankappale oli haponkestävää, 3 millimetrin vahvuista teräslevyä. Kaikki muodot, välit, mitat, paksuudet yms. noudattivat tarkasti pienoismallin mittasuhteita kaksinkertaisina. Valuhuokosia ja koloja ei kuitenkaan tehty mallin mukaan, vaan ne suoristettiin.
Taiteilijankappale tehtiin kevään 1986 aikana ja osittain limittäin sen kanssa alkoi myös Polyfonian valmistus. Professori Hiltunen kävi useaan otteeseen tehtaalla valvomassa ja antamassa ohjeita, mutta myös työskentelemässä. Patsastyössä mukana olleiden teknisen tehtaan työskentelijöiden mielestä taiteilija oli todella vaativa työn laadun suhteen. Muutoksia työhön tehtiin paljon. Tästä huolimatta työntekijöiden kokemukset Polyfonian teosta olivat pelkästään myönteisiä.
Valmis veistos

Valmis teos oli lopulta 3,6 metriä korkea, ruostumattomasta teräksestä valmistettu veistos. Teos on koottu 3 millimetriä ohuista teräslevyistä, ja osia teoksessa on kaikkiaan 55 kappaletta. Työtunteja veistoksesta oli kertynyt kokonaisuudessaan noin 3000. Hiltusen mukaan lopputulos oli hänen ideansa mukainen, eikä materiaalin ohuus näkynyt missään. Valmis veistos paljastettiin Porissa vuonna 1987. Veistoksen paljastustilaisuudessa olivat mukana muiden kutsuvieraiden lisäksi myös silloisen tasavallan presidentin puoliso Tellervo Koivisto sekä maaherra Pirkko Työläjärvi.
Veistoksen paljastuksen suorittivat veistosta  tehneet prosessiteknisen tehtaan miehet: ylityönjohtaja Heikki Virta, levysepät Ola Lamminpää ja Jaakko Kivistö sekä hitsaaja Veijo Lindroos. Koska veistos oli Rosenlew-yhtymän tilaama, se piti alun perin sijoittaa Rosenlewin pääkonttorin pihalle. Porin kaupunki antoi veistokselle kuitenkin näyttävän paikan jokirannasta. Polyfonia-veistoksen koettiin sopivan erinomaisesti siihen kokonaisuuteen, jonka tarkoituksena oli Kaupunginvaltuuston 425-vuotisjuhlapäätöksen mukaisesti elvyttää Porin Etelärantaa.
Eila Hiltunen: Elämänliekki, 1972, Tampereen keskussairaalan edusta.
Punahattuinen tyttö

Punahattuinen tyttö (1669).
Punahattuinen tyttö on väitetysti hollantilaisen taidemaalari Johannes Vermeerin vuonna 1669 maalaama öljyvärimaalaus. Maalaus on Vermeerin pienin; sen koko on 22,8×18 cm. Vermeer maalasi teoksen myöhemmällä ja tunnetuimmalla ajanjaksollaan. Teos on maalattu poikkeuksellisesti puutaululle pellavan sijaan.
Pystysuoran muotokuvamaalauksen keskiössä on helakanpunaiseen hattuun pukeutunut nuori. Hän istuu katsojan näkökulmasta oikealle päin ja on kääntänyt kasvonsa katsojaan. Mallin nenä on pyöreä, posket litteät ja osa hampaista erottuu korallinpunaisten huulten läpi.
Sirkka-Liisa Hahmo

Sirkka-Liisa Hahmo (s. 14. syyskuuta 1941 Pirkkala) on suomalainen kielitieteilijä. Hahmo opiskeli Tampereen yliopistossa ja valmistui 1968. Hän lähti Groningenin yliopistoon vuonna 1970 ja toimi siellä suomen kielen opettaja-tutkijana fennougristiikan laitoksessa vuoteen 2000 asti. Hahmo väitteli tohtoriksi Groningenissa 1994 ja hänet valittiin fennistiikan professoriksi Saksan Greifswaldin yliopistoon vuonna 2000. Hän jäi professorin virasta eläkkeelle vuonna 2008. Hahmon erityisaloja ovat olleet historiallinen morfologia, etymologia ja lainasanatutkimus.
Seututie 751

Seututie 751 on Evijärveltä Vetelin ja Halsuan kautta Lestijärven Kangasvieriin kulkeva seututie. Tien pituus on 68 kilometriä. Tie on kaksikaistainen ja päällystetty.
Reitti

Evijärvi
Lassila (kt 63)
Särkikylä
(Kruunupyy)
Veteli
Isokylä
Räyrinki (st 750)
Sillanpää (vt 13)
Polso
Halsua
Hietalahti
Kirkonkylä
Marjusaari
Kanala
Lestijärvi
Kangasvieri (kt 58, st 775)
Lähde:
Välimatkataulukko

| (km) | Evijärvi |  |  |  |  |  |  |
| --- | --- | --- | --- | --- | --- | --- | --- |
| Lassila | 5 | Lassila |  |  |  |  |  |
| Räyrinki | 21 | 16 | Räyrinki |  |  |  |  |
| Sillanpää | 28 | 23 | 7 | Sillanpää |  |  |  |
| Halsua | 43 | 38 | 22 | 15 | Halsua |  |  |
| Kangasvieri | 71 | 66 | 50 | 43 | 28 | Kangasvieri |  |
| Lestijärvi | 73 | 68 | 52 | 45 | 30 | 2 | Lestijärvi |
Aiheesta muualla

Kuvia tai muita tiedostoja aiheesta Seututie 751 Wikimedia Commonsissa
Seung-Hui Cho

Seung-Hui Cho, tunnettu myös nimellä Cho Seung-Hui (korealainen järjestys) ja Seung Cho (kor.  조승희) (18. tammikuuta 1984 Soul, Etelä-Korea – 16. huhtikuuta 2007 Blacksburg, Virginia, Yhdysvallat) oli korealaisopiskelija, joka tappoi 16. huhtikuuta 2007 32 opiskelijaa ja lopulta itsensä  Virginia Techin verilöylyssä Virginia Polytechnic Institute and State Universityssä.
Cho oli muuttanut vuonna 1992 kahdeksanvuotiaana Yhdysvaltoihin perheensä kanssa. He asettuivat Centrevilleen. Cho opiskeli englantia Virginia Techissa, mutta kertoi muun muassa huonetoverilleen opiskelevansa kauppatieteitä.
Ampumavälikohtaus on pahin oppilaitoksessa tapahtunut ampumalla tehty joukkosurma Yhdysvaltain historiassa. Cholla oli aseistuksenaan kaksi pistoolia ja runsaasti ammuksia. Cho oli eteläkorealainen, jolla oli pysyvä oleskelulupa Yhdysvalloissa.
Cho jätti huoneeseensa pitkän jäähyväisviestin, jossa hän haukkui kampuksen opiskelijoita "rikkaiksi pennuiksi", "petkuttajiksi" ja "irstailijoiksi". Opiskelijatoverit ja opettajat ovat kuvailleet Chota hiljaiseksi ja omissa oloissaan viihtyneeksi. Chon on kerrottu myös kirjoittaneen "karmivia ja groteskeja" tuotoksia. Eräät amerikkalaiset psykiatrian asiantuntijat ovat vahvasti epäilleet Chon olleen teot tehdessään vakavasti psyykkisesti sairas (psykoottinen, paranoidi ja grandioosi). Lukioaikaisten koulutovereiden mukaan Cho oli  koulukiusattu. Westfieldissä lukiota käynyt Cho oli ujon oloinen ja hiljainen. Häntä pilkattiin hänen puhetavastaan. Cho kuitenkin kärsi valikoivasta puhumattomuudesta.
Nimi

Tiedotusvälineet käyttivät aluksi nimeä hänen kansalaisuutensa perusteella korealaisittain Cho Seung-hui, jossa sukunimi tulee ensin. Länsimainen versio, jota hän itse käytti ja mikä oli myös hänen opintorekisterissään ja ajokortissaan on Seung-Hui Cho. Hänen perheensä on vahvistanut myös jälkimmäisen oikeaksi. Seung Cho -nimeä hän käytti kirjoittamiensa näytelmien Richard McBeef ja Mr. Brownstone yhteydessä.
Aiheesta muualla

Yleisradion uutiset tapahtumista (suomeksi)
MTV3:n uutiset tapahtumista (suomeksi)
BBC:n profiili tappajasta (englanniksi)
Cho seung-hui Photos (englanniksi)
Seung-Woo Lee

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Seung-Woo Lee
Syntymäaika: 6. tammikuuta 1998 (ikä 26)
Syntymäpaikka: Suwon, Etelä-Korea
Pelipaikka: hyökkäävä keskikenttä
Pituus: 168 cm
Seura
Seura: FC Barcelona Juvenil A 
Junioriseurat
2011: Incheon United
2011–: FC Barcelona

Seung-Woo Lee (s. 6. tammikuuta 1998) on eteläkorealainen jalkapalloilija, joka pelaa FC Barcelonan U-19 joukkueessa, Juvenil A:ssa.
Ura

Lee siirtyi vuonna 2011 kotimaastaan FC Barcelonan organisaatioon.  Kolme vuotta myöhemmin Barça sai Leen ostamisesta vuoden mittaisen siirtokiellon.
Aiheesta muualla

Kuvia tai muita tiedostoja aiheesta Seung-Woo Lee Wikimedia Commonsissa
Pilvikolibrit

| Pilvikolibrit |
| --- | --- |
 Purppurapilvikolibri
Tieteellinen luokittelu
Kunta::  Eläinkunta Animalia
Pääjakso::  Selkäjänteiset Chordata
Luokka::  Linnut Aves
Lahko::  Kiitäjälinnut Apodiformes
Heimo::  Kolibrit Trochilidae
Suku::  Pilvikolibrit Lampornis  Swainson, 1827
Katso myös
   Pilvikolibrit Wikispeciesissä   Pilvikolibrit Commonsissa 
Infobox OKNimi-testi OK: 
Pilvikolibrit (Lampornis) on kolibrien heimoon kuuluva lintusuku. Sukuun kuuluu seitsemän neotrooppisella ja nearktisella alueella elävää lajia.
Pilvikolibrilajit

Sinikurkkukolibri (Lampornis clemenciae)
Nokipilvikolibri (Lampornis amethystinus)
Viherpilvikolibri (Lampornis viridipallens)
Nicaraguanpilvikolibri (Lampornis sybillae)
Valkopilvikolibri (Lampornis hemileucus)
Purppurapilvikolibri (Lampornis calolaemus)
Ruskopilvikolibri (Lampornis castaneoventris)
Prayssac

| Prayssac |
| --- | --- |
 Kunnan keskusta
 vaakuna
 Prayssac
 Koordinaatit: 44°30′18″N, 1°11′20″E 
Valtio:  Ranska
Alue:  Oksitania
Departementti:  Lot
Arrondissementti:  Cahors
Pinta-ala:  
 – Kokonaispinta-ala:  24,1 km²
Väkiluku (2020):  2 419 
 – Väestötiheys:  100 as./km²
Kunnan numero:  46225
 
 Kunnan kotisivut 
Infobox OKVirheellinen NIMI-arvo: 
Prayssac on kunta Lounais-Ranskassa Lotin departementissa Oksitanian alueella. Se sijaitsee Lotjoen varrella, noin 28 kilometriä Cahorsin kaupungista länteen.
Saint Barthélémyn kirkko
Prayssacin kylä perustettiin 700-luvulla kirkon ympärille. Se sai kaupunkioikeutensa vuonna 1280, ja siitä tuli kauppakaupunki. Saint Barthélémyn kirkko on tyyliltään klassinen, ja se on rakennettu Napoleon III:n aikana 1800-luvulla. Kirkon laivan oikeanpuoleiseen seinään on haudattu yhden Napoleon I:n marsalkan, Prayssacissä syntyneen, Jean-Baptiste Bessièresin sydän.
Tunnettuja kuntalaisia

Jean-Baptiste Bessières (1768-1813), Ranskan marsalkka.
Aiheesta muualla

Kuvia tai muita tiedostoja aiheesta Prayssac Wikimedia Commonsissa
Pekka Toveri

| Pekka Toveri |
| --- | --- |
 Toveri vuonna 2024.
Euroopan parlamentin jäsen
 16.7.2024–  
Ryhmä:  EPP-ryhmä
Kansanedustaja
 5.4.2023–16.7.2024  
Ryhmä/puolue:  Kansallisen Kokoomuksen eduskuntaryhmä
Vaalipiiri:  Uudenmaan vaalipiiri
Henkilötiedot
Koko nimi:  Pekka Juhani Toveri
Syntynyt: 6. huhtikuuta 1961 (ikä 63) Kankaanpää, Suomi
Kansalaisuus:  suomalainen
Tiedot
Puolue:  Kansallinen Kokoomus
Koulutus:  Upseerin perustutkinto (1985) Yleisesikuntaupseerikurssi (1995) Ylemmän johdon kurssi (2009)
Tutkinnot:  Maanpuolustuskorkeakoulu
Sotilaspalvelus
Palvelusmaa(t):   Suomi
Palvelusvuodet:  1985–2020
Sotilasarvo:   Kenraalimajuri
Ylennykset:  eversti 2007 prikaatikenraali 2013 kenraalimajuri 2019
Komentajuudet:  Panssariprikaati 2011–2013 Länsi-Suomen sotilaslääni 2014–2015 Kaartin jääkärirykmentti 2015–2016
Kunniamerkit:  SL R I VR 2 Sot.am. Nato-mitali
Aiheesta muualla
Kotisivu
Pekka Juhani Toveri (s. 6. huhtikuuta 1961 Kankaanpää) on suomalainen kokoomuslainen Euroopan parlamentin jäsen, entinen kansanedustaja ja kenraalimajuri evp. Hän työskenteli Puolustusvoimissa vuodet 1985–2020 ja toimi sen jälkeen muun muassa Ulkopoliittisen instituutin affilioituneena tutkijana. Hänet valittiin eduskuntavaaleissa 2023 kansanedustajaksi Uudenmaan vaalipiiristä kokoomuksen listoilta. Toveri sai 9 667 ääntä. Vuoden 2024 europarlamenttivaaleissa  hänet valittiin Euroopan parlamenttiin.
Puolustusvoimissa Toveri työskenteli mm. Pääesikunnan tiedustelupäällikkönä vuosina 2019–2020, Yhdysvaltojen sekä Kanadan puolustusasiamiehenä vuosina 2016–2019 ja Kaartin jääkärirykmentin komentajana 2015–2016. Vuodesta 2024 Toveri on toiminut Euroopan unionin Ukraina-valtuuskunnan puheenjohtajana.
Tausta

Toveri syntyi Kankaanpäässä, mutta varttui Pohjois-Helsingissä. Hänen isänsä työskenteli ammattiupseerina ja äiti pienyrittäjäkauppiaana.
Toveri kirjoitti ylioppilaaksi Helsingin normaalilyseosta vuonna 1980 ja suoritti varusmiespalveluksen Uudenmaan jääkäripataljoonassa 1981–1982 kotiutuen vänrikkinä.
Upseerinura

Toveri suoritti Kadettikoulun vuosina 1982–1985 ja oli kurssin 69 priimus. Hän aloitti työuransa puolustusvoimissa vuonna 1985 ja työskenteli vuoteen 1989 saakka Panssariprikaatissa kouluttajana sekä panssarivaunukomppanian varapäällikkönä.
Vuonna 1989 ja vuosina 1990-1992 Toveri työskenteli Panssariprikaatin panssarivaunukomppanian päällikkönä. Hän oli vuosina 1992-1993 harjoittelijaupseerina Suomen Tukholman-suurlähetystössä.
Toveri suoritti yleisesikuntaupseerikurssin Maanpuolustuskorkeakoulussa vuosina 1993-1995. Hän työskenteli Hämeen sotilasläänin esikunnassa vanhempana osastoesiupseerina vuosina 1995-1996.
Toveri toimi vuosina 1996-1997 Pohjoismaisen prikaatin esikunnassa vanhempana osastoesiupseerina Bosniassa osana IFOR- ja SFOR-kriisinhallintajoukkoja. Vuosina 1997-2000 hän työskenteli apulaissotilasasiamiehenä Suomen Tukholman-suurlähetystössä.
Vuosina 2000-2002 Toveri toimi Panssarikoulun johtajana ja vuosina 2002-2005 hän työskenteli pääesikunnassa operatiivisen osaston vanhempana osastoesiupseerina. Toveri toimi vuosina 2005-2007 Suomen yhteysupseerina Yhdysvaltojen Norfolkissa US Joint Forces Command -yksikössä. Vuosina 2007-2010 hän työskenteli taas vanhempana osastoesiupseerina pääesikunnassa.
Toveri toimi vuosina 2010-2011 Regional Command North -esikunnan apulaisoperaatiopäällikkönä Afganistanissa osana ISAF-kriisinhallintaoperaatiota. Hän työskenteli Panssariprikaatin komentajana vuosina 2011-2013, Länsi-Suomen sotilasläänin komentajana vuosina 2014-2015 ja Kaartin jääkärirykmentin komentajana vuosina 2015-2016.
Vuosina 2016-2019 Toveri toimi Suomen Yhdysvaltojen ja Kanadan puolustusasiamiehenä Suomen Washingtonin-suurlähetystössä. Hän aloitti pääesikunnan tiedustelupäällikkönä toukokuussa 2019 ja toimi tehtävässä aina joulukuuhun 2020 saakka, jolloin hän erosi vakituisesta palveluksesta.
Upseerinura > Ylennykset

Vänrikki 1982
Luutnantti 1985
Yliluutnantti 1987
Kapteeni 1990
Majuri 1995
Everstiluutnantti 2000
Eversti 2007
Prikaatikenraali 2013
Kenraalimajuri 2019
Poliittinen ura

Tammikuussa 2023 Uudenmaan kokoomus ilmoitti Toverin lähtevän ehdolle vuoden 2023 eduskuntavaaleihin. Hän sai Uudenmaan vaalipiirissä 9 667 ääntä ja tuli valituksi eduskuntaan. Toveri on eduskunnassa puolustusvaliokunnan jäsen sekä hallintovaliokunnan ja tulevaisuusvaliokunnan varajäsen. Lisäksi hän on eduskunnan Ukraina-ystävyysryhmän puheenjohtaja.
Maaliskuussa 2024 kokoomus nimesi Toverin ehdokkaaksi eurovaaleihin 2024. Hän on kertonut tavoitteekseen "EU:n yhteisen puolustusratkaisun ja Nato-yhteistyön kehittämisen Suomen lähtökohdat ja tarpeet huomioiden". Ehdokkuuttaan Toveri perusteli sillä, että "eduskunnassa vallitsee suuri yksimielisyys kansalliseen turvallisuuteen liittyvissä kysymyksissä", mutta EU:ssa "ollaan vasta heräämässä Unionin yhteisen turvallisuus- ja puolustuspolitiikan tärkeyteen ja siihen, mitä Unionin pitäisi tehdä Euroopan puolustuksen kehittämiseksi". Toverin vaalirahoitus oli 210 000 euroa. Yli puolet siitä maksoi Juhani Sjöblom, tämän poika, veli ja kahdeksan yritystä, joissa Sjöblomeja on vastuutehtävissä.
Näkemyksiä > Ulko- ja turvallisuuspolitiikka

Toveri pitää tärkeänä, että Suomi käyttää puolustusmenoihinsa vähintään Naton vaatiman 2%/BKT minimin verran. Hän kannattaa määrärahojen lisäämistä reserviläisten kouluttamiseen.
Toveri kannattaa Ahvenanmaan demilitarisoinnin purkamista. Hän pitää demilitarisoitua Ahvenanmaata "aukkona Suomen puolustuksessa strategisesti tärkeällä alueella", jonka paikkaamiseksi alueelle pitäisi ryhmittää joukkoja erillisellä poliittisella päätöksellä.
Kiinaa Toveri pitää pidemmällä tähtäimenä suurena uhkana lännen turvallisuudelle. Hänen mielestä Kiinalle ei pidä antaa mahdollisuutta "taloudelliseen kiristykseen, kuten Venäjä on yrittänyt."
Näkemyksiä > EU-politiikka

Toveri pitää Euroopan unionia tärkeänä toimijana hybridisodankäynnin torjunnassa. Hänen mielestään EU pystyy lainsäädännöllä suojelemaan kansalaisiaan paremmin informaatiosodankäynniltä.
Toveri pitää tärkeänä eurooppalaisen puolustusteollisuuden tuotannon nostamisen tukemista.
Muun muassa huoltovarmuussyistä Toveri pitää tärkeänä suomalaisen ruoantuotannon ja metsäteollisuuden toimintakyvyn puolustamista Euroopan parlamentissa.
Yksityiselämä

Toverin nykyinen vaimo on Floridasta kotoisin oleva Yhdysvaltain ilmavoimien everstiluutnantti evp., Siobhán Toveri (o.s. Cruse), joka työskentelee Yhdysvaltain Helsingin-suurlähetystössä. Edellisestä avioliitosta Toverilla on kaksi poikaa ja tytär. Toveri asuu Tuusulassa.
Painonnostajat Kaarlo ja Kauko Kangasniemi ovat Toverin enoja.
Julkaisut

Toveri, Pekka: Syvän taistelun oppi ja sen toteutus venäläisessä operaatiotaidossa.  Maanpuolustuskorkeakoulu, 1995.
Toveri, Pekka & Välivehmas, Heikki: Future operational-tactical level warfare: Challenges and opportunities for the defence of Finland.  Maanpuolustuskorkeakoulu, 2000.
Toveri, Pekka ym.: Väestön suojaamisen käsikirja.  Tietosanoma, 2023.
Kunnianosoituksia > Ritarikunnat

2. luokan Vapaudenristi
Suomen Leijonan 1. luokan ritarimerkki
Ruotsin Pohjantähden Ritarikunnan 1. luokan risti
Kunnianosoituksia > Ansiomitalit

Sotilasansiomitali
Yhdysvaltain Joint Service Commendation Medal
NATO-mitali (IFOR/SFOR)
NATO-mitali (ISAF)
Maanpuolustusmitali
Reserviläisliiton kultainen ansiomitali
Jalkaväen säätiön Jalkaväen ansioristi soljella
Vapaussodan Perinneliiton Sininen Risti
Lähde
Aiheesta muualla

Pekka Toveri Twitterissä
Pekka Toverin kotisivut
Hanna Mahlamäen henkilöjuttu Helsingin Sanomissa: Tunnettu sotilas (HS 29.2.2024)
Antti Virolaisen henkilöjuttu Ilta-Sanomissa: Kenraali, jolla on karismaa (IS 25.6.2022)
Suomen Yhdysvaltain-puolustusasiamies Toveri (vasemmalla) tutustumassa Fort Blissin tukikohtaan Texasissa marraskuussa 2017.
Shine 2009

| Shine 2009> Tiedot |
| --- | --- |
Toiminnassa:  2010–
Tyylilaji:  disko, 90's, synthpop, elektropop
Kotipaikka:  Suomi
Laulukieli:  englanti
Jäsenet:  Sami Suova, laulu, kitara, kosketinsoittimet   Mikko Pykäri, kosketinsoittimet, basso, kitara, perkussiot  
Levy-yhtiö:  Expo, 2010–   Cascine, 2010–  
Infobox OKNimi-testi OK: 
Shine 2009 on suomalainen elektronista popmusiikkia soittava yhtye.
Shine 2009 on Reginassakin vaikuttavan Mikko Pykärin ja DJ Schmamina tunnetun Brightboy-yhtyeessä soittaneen Sami Suovan perustama yhtye. Heidän debyyttialbuminsa Realism julkaistiin 3. toukokuuta 2011.
Jäsenet

Sami Suova (laulu, koskettimet, kitara)
Mikko Pykäri (basso, koskettimet, kitara, perkussiot)
Diskografia > Albumit

Our Nation (2013)
Realism (2011)
Diskografia > Singlet

New Rules (2010)
So Free (feat. Paula Abdul) (2011)
Diskografia > EP:t

Associates (2010)
Aiheesta muualla

Shine 2009 Myspacessa (englanniksi)
Vimeo (englanniksi)
Soundcloud (englanniksi)
Facebook